APROBACIÓN DEFINITIVA DA ORDENANZA REGULADORA DA VENDA AMBULANTE E ACTIVIDADES FEIRAIS NO TERMO MUNICIPAL DE VILABOA
ADMINISTRACIÓN LOCAL — Municipal — Vilaboa (Ordenanzas e Regulamentos, 08/11/2016)

O Pleno do Concello de Vilaboa, na sesión extraordinaria de 19 de outubro de 2016 aprobou o seguinte acordo: Expediente núm.: G159/2016 Proposta de Ditame da Comisión Informativa Procedemento: Aprobación de Ordenanza Municipal Reguladora da Venta Ambulante Considerando que solicitouse informe de Secretaría en relación co procedemento e a Lexislación aplicable para proceder á aprobación da Ordenanza municipal reguladora da venta ambulante e actividades feirais no termo municipal de Vilaboa, que foi emitido en data 30/03/2016. Considerando que con data 01/04/2016, aprobouse inicialmente a Ordenanza municipal reguladora da venta ambulante e actividades feirais no termo municipal de Vilaboa, previo Ditame da Comisión Informativa. Considerando que con data 15/04/2016, publicouse no Boletín Oficial da Provincia e no taboleiro de edictos, durante o período de trinta días. Durante o período de información pública presentáronse as seguintes alegacións, suxestións ou observacións: 1.—Alegación núm.1, presentada por Dª Silvia Mariana Fermina Marinoiu Suano con núm. de rexistro de entrada: 1.757 Considerando que con data 06/10/2016, informou a Secretaría as reclamacións, reparos ou observacións presentadas durante o período de información pública. PRIMEIRO. Estimar parcialmente as alegacións, presentadas por Dª Silvia Mariana Fermina Marinoiu Suano en relación co expediente de aprobación de Ordenanza reguladora da venta ambulante e actividades feirais no termo municipal de Vilaboa, relativas a inclusión no texto da regulación da venta ambulante en solo privado adaptando os artigos no sentido fixado polo Informe da Secretaría de data 07/10/2016, do que se remitirá copia aos interesados xunto coa notificación do presente Acordo. En consecuencia, procede introducir no expediente as modificacións indicadas en devandito Informe e subsanar os erros materiais existentes no texto aprobado inicialmente, descritos no informe da Secretaría de data 07/10/1982. SEGUNDO. Aprobar expresamente, con carácter definitivo, a redacción final do texto da Ordenanza municipal reguladora da venta ambulante e actividades feirais no termo municipal de Vilaboa, unha vez resoltas as reclamacións presentadas e incorporadas á mesma as modificacións derivadas das alegacións estimadas, coa redacción que a continuación se recolle: A Directiva 2006/123/CE, do Parlamento Europeo e do Consello, do 12 de decembro de 2006, relativa aos servizos no mercado interior, impón aos Estados a obrigatoriedade de eliminar todas as trabas xurídicas e barreiras administrativas inxustificadas na liberdade de establecemento e prestación de servizos que se contemplan nos artigos 49 a 56 do Tratado de Funcionamento da Unión Europea (TFE), respectivamente. Se ben con carácter xeral as actividades de servizos de distribución comercial non deben estar sometidas a autorización administrativa previa, no relativo ao exercicio da venda ambulante ou non sedentaria considerouse necesario o seu mantemento así como a introdución de certas modificacións que tratan de reflectirse no presente texto, na medida que este tipo de actividade comercial require o uso do solo público que debe conciliarse con razóns imperiosas de interese xeral de orde público, a seguridade e a saúde pública. Dada a escaseza de solo público dispoñible, o número de autorizacións será necesariamente limitado. Por isto, o procedemento de concesión debe ser público e transparente de forma que, a pesar de que as autorizacións deben ser limitadas no tempo, se proporcione un resarcimento xusto dos investimentos acometidos polos seus titulares. Polo que respecta a venda ambulante en solo privado, as súas características determinan que tamén deba ser obxecto de regulación por medio da presente ordenanza, abondando a presentación dunha declaración responsable No tocante ao réxime de competencias, a regulación da venda ambulante venlle atribuída aos concellos xa na Lei 7/1985, do 2 de abril, de bases de réxime local (artigo 25.2. i), na Lei 5/1997, do 22 de xullo, de administración local de Galicia (artigo 80.2. g), no Regulamento de servizos das corporacións locais do 17 de xuño de 1955 e tamén na normativa sectorial tanto de ámbito autonómico como estatal (Lei 13/2010, do 17 decembro, do comercio interior de Galicia, Lei 7/1996 de ordenación do comercio minorista e Real decreto 199/2010, do 26 de febreiro, polo que se regula o exercicio da venda ambulante ou non sedentaria). Mención especial merece a venda directa exercida por parte de agricultores e agricultoras da produción propia sen transformación ou a súa primeira transformación, cuxo produto final estea incluído no anexo I do artigo 38 do Tratado de funcionamento da Unión Europea pois, se ben estes vendedores non poden considerarse comerciantes e polo tanto exercer a venda ambulante para os efectos da Lei 13/2010, do 17 de decembro, do comercio interior de Galicia (artigo 2.1º), si poden vender os seus produtos en mercados municipais ou en lugares que non sexan establecementos comerciais permanentes, tendo esta venda a consideración de actividade agraria, ao abeiro do establecido no artigo 2.1 da Lei 19/1995, do 4 de xullo, de modernización das explotacións agrarias e o Decreto 125/2014, de 4 de setembro, polo que se regula en Galicia a venda directa dos produtos primarios desde as explotacións á persoa consumidora final. A presente ordenanza ten por obxecto regular, con carácter xeral, o exercicio da venda ambulante que se exerce en espazos públicos e privados, e a ordenación das actividades feriais dentro do termo municipal de Vilaboa así como o seu réxime sancionador.2.1.—O presente regulamento dítase en exercicio das competencias que se atribúen ao municipio pola Lei 7/1985, do 2 de abril, reguladora das bases de réxime local modificada pola Lei 27/2013, do 27 de decembro, de racionalización e sustentabilidade da Administración Local e da Lei de comercio de Galicia.2.2.—Serán de aplicación a esta materia, ademais do contido deste Regulamento, a seguinte normativa: Quedan excluídas do ámbito de aplicación desta ordenanza aquelas actividades comerciais que, por razón do seu obxecto o natureza, están sometidas a un control específico por parte dos poderes públicos o a unha regulamentación específica. En todo caso, quedan excluídos do seu ámbito de aplicación: a) Os servizos de carácter financeiro, de transporte e de seguros. b) Os servizos de aloxamento, cafeterías, bares, restaurantes e hostalería, en xeral. c) Os servizos de reparación, mantemento e asistencia técnica, sempre que non vaian asociados a venta, con carácter ordinario ou habitual. d) Os servizos prestados por empresas de ocio e espectáculos, tales como cines, teatros, circos, ludotecas, parques infantís ou similares. O antedito non obsta a suxeición a esta ordenanza das ventas realizadas nas súas instalacións ou anexos, sempre que estas se desenrolen en zoas de libre acceso. Así mesmo, quedan excluídas do ámbito de aplicación da presente ordenanza as seguintes actividades feirais: a) As feiras ou os mercados dedicados fundamentalmente as transicións de ganado, produtos agrarios e pesqueiros e outros de uso ou consumo corrente, con independencia da súa periodicidade. En calquera caso, os certames gandeiros están sometidos a vixente lexislación específica sobre gandería e sanidade animal. b) As actividades de carácter promocional organizadas polos establecementos comerciais, con independencia da súa duración. c) As exposicións que teñan por obxecto a exhibición, con ou sen venta, de produtos da cultura, ciencia, educación e arte. Corresponde o Concello de Vilaboa, dentro do seu termo municipal, sen prexuízo das competencias doutras administracións, a ordenación, inspección e control das medidas necesarias para un desenrolo satisfactorio da venda ambulante, actividades feirais e outros acontecementos extraordinarios, nos que se desenrolen actividades de venda ambulante, do cumprimento dos requisitos para a obtención das licenzas e de facer cumprir o presente regulamento. Esta competencia corresponde a Alcaldía ou concelleiro/a ou órgano en quen delegue.5.1.—Considérase venda ambulante ou non sedentaria a realizada por comerciantes fóra dun establecemento comercial permanente, de xeito habitual, ocasional, periódico ou continuado, nos perímetros ou lugares debidamente autorizados, en instalacións comerciais desmontables ou transportables, incluíndo os camións ou vehículos tenda, carriños e outras instalacións de carácter itinerante.5.2.—Non terán a consideración de venda ambulante as vendas efectuadas dentro dos locais ou recintos ocupados por un certame feiral, que se rexerán pola súa regulación propia.5.3.—A venda directa exercida por parte de agricultores e agricultoras da produción propia sen transformación ou a primeira transformación dos mesmos, cuxo produto final estea incluído no anexo I do artigo 38 do Tratado de funcionamento da Unión Europea terá a consideración de actividade agraria e rexerase pola súa propia normativa. A venda ambulante tan só se poderá levar a cabo baixo algunha das seguintes modalidades: 6.1.—Venda ambulante en mercados periódicos: é aquela autorizada nos mercados situados en poboacións, en lugares e espazos determinados, e cunha periodicidade habitual establecida. Dentro deste epígrafe están encadradas, entre outras, as realizadas en feiras populares, mercados de postos ambulantes e rastros.6.2.—Venda ambulante en mercados fixos: aquela autorizada en lugares anexos aos mercados municipais ou de abastos, con instalacións permanentes nas poboacións.6.3.—Venda ambulante en postos desmontables instalados na vía pública: aquela autorizada para un número de postos, situacións e períodos determinados.6.4.—Venda ambulante en mercados ocasionais: aquela autorizada en mercados esporádicos, que teñan lugar con motivo de feiras, festas ou acontecementos populares. Terán esta consideración as actividades de venda ambulante nas festas populares e romarías realizadas no termo municipal.6.5.—Venda ambulante mediante camións ou vehículos tenda: aquela realizada nos citados medios e autorizadas nas zonas ou lugares determinados.6.6.—Venda ambulante a pé, utilizando carriños ou outras instalacións de carácter itinerante.7.1 A venda ambulante só poderá exercerse nos mercados fixos, periódicos ou ocasionais así como nas zonas da vía pública que, en cada caso, autorice o Concello, e en espazos privados concertados coa administración Municipal.7.2.—Os postos de venda ambulante non poderán situarse nos accesos a edificios de uso público, establecementos comerciais e industriais nin en lugares que dificulten o acceso e a circulación.7.3.—En todo caso, os postos situaranse en lugares que conten coas condicións axeitadas de salubridade e limpeza.8.1.—En ningún caso poderán ser obxecto de venda ambulante os bens ou produtos cuxa propia normativa o prohiba e aqueloutros que, en razón á súa presentación ou outros motivos, non cumpran a normativa técnico sanitaria e de seguridade.8.2.—A determinación dos produtos obxecto da venda ambulante para cada modalidade determínase no capítulo III do título III da presente ordenanza.9.1.—A venda ambulante pode ser exercida por toda persoa física ou xurídica, sexa sociedade mercantil ou cooperativa, que reúna os requisitos establecidos na presente ordenanza e demais normativa aplicable.9.2.—Os vendedores ambulantes deberán cumprir, no exercicio da súa actividade mercantil, coa normativa vixente no exercicio do comercio e da disciplina do mercado, deberán observar as normas de competencia leal e usos mercantís, e responderán de que os produtos obxecto da venda cumpran as condicións e requisitos esixidos pola normativa que os regula, tanto en materia sanitaria como no referente á súa presentación, etiquetaxe e demais aspectos aos que nela se faga referencia.10.1.—Necesidade.—O exercicio da actividade de venda ambulante nos espazos públicos do Concello de Vilaboa, en calquera das súas modalidades, requirirá da previa obtención da correspondente autorización municipal, de acordo co procedemento previsto nesta ordenanza. A venda ambulante en solo privado requirirá a presentación dunha declaración responsable, conforme o artigo 12 e sen prexuízo do cumprimento dos artigos desta ordenanza que lle sexa de aplicación” 10.2.—Duración limitada.—As autorizacións terán unha duración máxima, incluídas as prórrogas, de cinco anos. Agás que pola súa normativa específica o prazo sexa menor ou esixa a renovación anual ou por tempada.10.3.—Publicidade: o comerciante deberá ter exposta ao público e ás autoridades que realicen actuacións inspectoras, en forma facilmente visible, a tarxeta á que fai referencia o artigo 14.10.4.—Única.—Requirirase unha autorización por cada posto e para cada unha das modalidades de venda ambulante.10.5.—A autorización habilitará para o exercicio da venda ambulante ao seu titular. No obstante e conforme ao que nela se determine, a autorización habilitará, ademais de ao seu titular, ao cónxuxe deste, aos seus descendentes directos maiores de 16 anos e ás persoas vinculadas a el mediante contrato laboral.10.6.—Asignarase un posto por persoa, sexa física ou xurídica.10.7.—Competencia: o outorgamento das autorizacións será competencia da resolución do alcalde ou por acordo do órgano competente en quen delegue.10.8.—Transferibles.—As autorizacións serán transferibles, nos termos do artigo 72.2 e 77.2 da Lei 13/2010, do 17 de decembro, a outras persoas físicas ou xurídicas que reúnan os requisitos establecidos nesta ordenanza para o outorgamento da mesma e previa comunicación escrita, segundo o modelo que se expedirá polo Concello, á autoridade municipal competente. A transmisión dunha autorización non afectará ao prazo de vixencia da mesma, que se manterá polo tempo que reste ata a finalización do seu prazo de duración.11.1.—As autorizacións outorgaranse directamente aos solicitantes que reúnan as condicións requiridas, salvo se, por calquera circunstancia, se encontrase limitado o seu número, en cuxo caso serano en réxime de concorrencia pública, respectando as previsións contidas nos artigos 86 e seguintes da Lei 33/2003, de 3 de novembro, de patrimonio das administracións públicas e 76 e seguintes do Regulamento de bens das entidades locais, así como o capítulo II da Lei 17/2009, do 23 de novembro, sobre o libre acceso ás actividades de servizo e ao seu exercicio e en condicións non discriminatorias.11.2.—O procedemento deberá garantir a transparencia e a imparcialidade e, en concreto, a publicidade adecuada de inicio, desenvolvemento e fin do proceso.11.3.—En ningún caso o procedemento poderá esixir o deber de residencia neste municipio como requisito de participación.12.1.—Os interesados presentarán a súa solicitude conforme ao modelo aprobado polo concello.12.2.—Á solicitude achegarase: a) Declaración responsable, conforme ao modelo que expida o concello, na que manifeste: 1.—Estar dado de alta no réxime correspondente da Seguridade Social e ao corrente no pagamento das cotizacións.2.—Estar dado de alta e ao corrente no pagamento do imposto sobre actividades económicas ou, no seu caso, no censo de obrigados.3.—Cumprir cos requisitos das regulamentacións de cada tipo de produtos.4.—Estar en posesión, no seu caso, do certificado acreditativo de ter recibido formación en materia de manipulación de alimentos.5.—Dispoñer, se é o caso, da titulación e colexiación oficial que resulten esixibles.6.—Cumprir os requisitos que impón a normativa sanitaria, no caso de autorizados á venda de produtos de alimentación e herbodietética.7.—Satisfacer as taxas e os tributos fixados na correspondente ordenanza municipal.8.—Non ter pendente o cumprimento de ningunha sanción imposta por este Concello.9.—No ter débeda pendente con este Concello.10.—Dispoñer dos permisos de residencia e traballo que, en cada caso, fosen esixibles, de tratarse de persoas estranxeiras.11.—Dispoñer do CIF, acta de constitución, estatutos e escritura de poder outorgada á persoa que firma a solicitude de autorización en representación da empresa, no caso de persoas xurídicas.12.—Dispoñer do seguro de responsabilidade civil.13.—Dispoñer, no caso dos camións e vehículos tenda, do permiso de circulación e da tarxeta de inspección técnica actualizada e estar ao día no pagamento do seguro obrigatorio de vehículos a motor.14.—Dispoñer, no seu caso, da documentación acreditativa de que o vehículo tenda reúne as condicións de hixiene e sanidade esixibles.15.—Dispoñer, no seu caso, do certificado de correcto funcionamento das máquinas e instalacións que se utilicen.16.—Estar en posesión da documentación acreditativa do cumprimento de ditos requisitos e manter o seu cumprimento durante todo o prazo de vixencia da autorización.17.—Dispoñer das autorizacións das administracións competentes. b) Documentación acreditativa de estar dado de alta e ao corrente no pagamento do imposto de actividades económicas ou, no seu caso, no censo de obrigados tributarios, poderá substituírse pola autorización ao Concello para verificar tales datos. c) Copia compulsada do CIF, acta de constitución, estatutos e escritura de poder outorgada á persoa que firma a solicitude de autorización en representación da empresa, no caso de persoas xurídicas.12.3.—non obstante o apartado anterior, non será esixible acreditación documental doutros requisitos detallados na declaración responsable, sen prexuizo das facultades de comprobación e inspección que correspondan.12.4.—Se a solicitude non reúne os requisitos que sinala o apartado anterior, requirirase ao interesado para que, nun prazo de dez días, emende a falta ou achegue os documentos preceptivos, con indicación de que, se así non o fixese, terase por desistido da súa solicitude.12.5.—A venda de produción propia sen transformación ou a primeira transformación dos mesmos, cuxo produto final estea incluído no anexo I do artigo 38 do Tratado de funcionamento da Unión Europea, solicitarase de acordo ao modelo de solicitude expedido polo concello ao que se acompañará unha declaración responsable, conforme ao modelo expedido polo concello, na que manifeste: 1.—Ser titular dunha explotación agraria.2.—Non ter débedas co Concello de Vilaboa.3.—Lugar de produción da mercadoría, indicando o enderezo completo.4.—Cumprir cos requisitos das regulamentacións de cada tipo de produto.5.—Estar en posesión da documentación acreditativa do cumprimento de ditos requisitos e manter o seu cumprimento durante todo o prazo de vixencia da autorización.6.—Cumprir cos requisitos que sexan de aplicación do Decreto 125/2014 do 4 de setembro, regulador da venda directa dos produtos primarios dende as explotación a persoa consumidora final.1.—Datos identificadores do titular.2.—Prazo de validez.3.—Número de autorización.4.—Horario e datas durante as que poderá exercerse a actividade e ocuparse o espazo público.5.—Produtos cuxa venda se autoriza 6.—Frecuencia e rutas para as que se autoriza, no seu caso.7.—Posto no que poderá exercerse a actividade, no caso de mercados periódicos organizados: número adxudicado, dimensións e características.14.1.—O Concello expedirá unha tarxeta ou documento acreditativo da autorización para o exercicio da venda ambulante no que constarán os datos establecidos no artigo anterior e un enderezo para a recepción de posibles reclamacións durante o exercicio da actividade.14.2.—O vendedor deberá ter exposta esta tarxeta para o público e para as autoridades que realicen actuacións inspectoras, en forma facilmente visible.14.3.—No caso de ter solicitado polo titular do posto, a expedición do carné de suplente e terse autorizado polo Concello, deberá expoñerse a tarxeta de suplente no posto.15.1.—Créase o Rexistro Municipal de vendedores ambulantes, que será xestionado polos servizos municipais de consumo e mercado e a inscrición nese será consecuencia inmediata da concesión da autorización municipal correspondente para o exercicio da actividade, ou ben no momento da súa transmisión, partindo dos datos contidos na declaración responsable.15.2.—A inscrición dos titulares de autorizacións municipais de venda ambulante vixentes ao tempo de posta en funcionamento deste rexistro farase de oficio pola autoridade municipal, sen que sexa precisa a solicitude formalizada por aqueles; non obstante, estarán obrigados a comunicar e acreditar os datos que se lles requiran para a efectiva inscrición no Rexistro, sendo sancionados os incumprimentos non xustificados coa retirada da autorización de venda ambulante.15.3.—Igualmente a inscrición no devandito rexistro de todo vendedor que cause nova alta na venda ambulante, farana de oficio os servizos municipais de consumo e mercados.15.4.—Realizada a inscrición, expediráselle ao comerciante inscrito unha tarxeta ou documento acreditativo da autorización para o exercicio da venda ambulante ou non sedentaria, cunha vixencia igual á vixencia da autorización. A expedición do citado documento está suxeito á correspondente taxa.15.5.—O contido da tarxeta ou documento acreditativo, deberá ser como mínimo, os datos esixidos no art.3.3 do Real Decreto 199/2012, de 26 de febreiro, polo que se regula o exercicio da venda ambulante.15.6.—No suposto de que a persoa vendedora ambulante non opte voluntariamente pola inscrición na sección do Rexistro Galego de Comercio, será o concello que autorice o exercicio da venda ambulante o que comunique os datos para a correspondente inscrición.15.7.—Garantirase a interoperabilidade técnica con outros rexistros sobre o libre acceso ás actividades de servizos e o seu exercicio, de conformidade coa disposición adicional primeira da Lei 17/2009, sobre o libre acceso das actividades de servizos e o seu exercicio.16.1.—A autorización poderá ser revogada unilateralmente por razóns de interese público, sen xerar neste caso dereito algún de indemnización, cando resulte incompatible coas condicións xerais aprobadas con posterioridade, produzan danos no dominio público, impidan a súa utilización para actividades de maior interese público ou menoscabo do uso xeral.16.2.—Tamén poderá revogarse temporalmente como sanción accesoria. Sen prexuízo do disposto noutros artigos desta ordenanza, as autorizacións extinguiranse automaticamente polas seguintes causas: Transcurso do prazo.1.—Renuncia expresa e escrita do titular.2.—Quebra do titular declarada por resolución xudicial firme.3.—Causas sobrevidas de interese público.4.—Perda dalgún dos requisitos esixidos nesta ordenanza e demais normativa de aplicación.5.—Falta de pagamento das exaccións correspondentes dentro do prazo fixado na correspondente ordenanza fiscal 6.—Como sanción accesoria.18.1.—De conformidade co establecido no artigo 12, a autorización determinará a localización de cada posto ou emprazamento onde se exercite a venda ambulante.18.2.—Respecto dos mercados periódicos, o Pleno do Concello de Vilaboa queda facultado para a súa celebración, organización e emprazamento correspondéndolle a Alcaldía a distribución e superficie dos postos consonte a convocatoria de licitación dos mesmos.19.1.—A venda ambulante exercerase mediante postos desmontables, camións ou vehículos tenda ou mediante carriños e instalacións similares de carácter itinerante e reunirán, en todos os casos, as debidas condicións de seguridade, salubridade, limpeza e decorosa presentación, podendo ordenarse a retirada das mesmas en caso contrario.19.2.—Non se permite a exposición do xénero directamente sobre o pavimento.20.1- Estar en posesión da autorización municipal 20.2.—Cumprir as condicións establecidas na autorización.20.3.—Cumprir as condicións e requisitos esixidos pola normativa reguladora dos produtos que sexan obxecto de venda.20.4.—Non producir molestias e incomodidades que perturben a orde pública. En ningún caso se poderán anunciar as mercadorías por sistemas de megafonía ou aparellos reprodutores de son de calquera tipo.20.5.—Manter os postos ordenados e en adecuadas condicións hixiénicas. A este respecto, unha vez finalizada a actividade, os autorizados recollerán nun recipiente os refugallos producidos e depositaranos nos correspondentes colectores, debendo quedar o espazo ocupado nas mesmas condicións hixiénicas que estaba antes da ocupación.20.6.—Estar en posesión de facturas ou albarás que acrediten a procedencia da mercadoría.20.7.—Manter un trato correcto co público, persoal municipal e usuarios do mercado.20.8.—Acatar as ordes dadas polas autoridades competentes.21.1.-O Pleno da Corporación poderá acordar a instalación de mercados periódicos organizados, tendo en conta as características e necesidades deste Concello e atendendo á densidade de tráfico e circulación, o acceso aos edificios de uso público, locais comerciais e industriais e aos seus escaparates e exposicións, as condicións para garantir a adecuada sanidade e hixiene, o interese das persoas consumidoras e a tradición e arraigo no municipio desta modalidade de venda.21.2.—Non obstante, cando circunstancias derivadas de acontecementos especiais, causas de forza maior ou razóns de orde pública así o aconsellen, poderán suspenderse temporalmente as autorizacións, modificar datas ou horarios ou determinar novos emprazamentos sen que isto xere dereito a indemnización de ningún xeito a prol dos autorizados e sen prexuízo do establecido na ordenanza fiscal sobre o posible prorrateo da taxa.22.—Cando se atopase limitado o número de autorizacións, levarase a cabo o procedemento de adxudicación en réxime de concorrencia competitiva, respectando as previsións contidas nos artigos 86 e seguintes da Lei 33/2003, do 3 de novembro, de patrimonio das administracións públicas e 76 e seguintes do Regulamento de bens das entidades locais, así como o capítulo II da Lei 17/2009, do 23 de novembro, sobre o libre acceso ás actividades de servizo e ao seu exercicio e en condicións non discriminatorias. O procedemento concorrencial será convocado polo señor Alcalde-presidente ou concelleiro en quen delegue, quen tamén aprobará as bases que rexerán a convocatoria. Deberán ser tidos en conta, polo menos, para a adxudicación mediante este procedemento, ademais do prezo, a antigüidade na actividade e o feito de non ter sido sancionado polo exercicio da venda ambulante no municipio. En canto ao criterio do prezo, haberá que estar á ordenanza reguladora da taxa por aproveitamento especial do dominio público municipal e prestación de outros servizos. Están suxeitos ao procedemento de adxudicación por poxa pública, en principio, os postos de venda de todo tipo de flor (solta o en centros), así como calquera outro tipo posto cando o aconsellen circunstancias de interese xeral. A convocatoria deste procedemento será anunciada coa suficiente antelación no BOP, na páxina web e taboleiro de edictos do Concello de Vilaboa. Estes horarios poderán ser modificados por resolución do señor Alcalde-presidente cando as circunstancias concorrentes o fagan necesario. Co fin de adaptar a celebración destes mercados periódicos ás necesidades de cada momento, en cada convocatoria de licitación de postos establecerase a tipoloxía, características, dimensións e colocación de cada un deles, así como os produtos cuxa venda se autoriza. Ningún vendedor poderá ocupar o corredor, reservas de aparcamento e demais espazos libres, nin un lugar distinto ou con maior superficie que a asignada, sendo 10x2 metros lineais a superficie máxima susceptible de autorizar. Queda expresamente prohibido o estacionamento dos vehículos dentro dos recintos feirais no horario de actividade comercial, sen prexuízo do estacionamento de vehículos tenda nas zonas habilitadas para o efecto. Non obstante, os vendedores ambulantes poderán estacionarse durante a instalación dos postos e durante a carga e descarga de mercadorías. Salvo nas zonas habilitadas para tal efecto, queda prohibida a entrada de calquera vehículo no recinto da feira no horario de desenvolvemento da actividade comercial, sen prexuízo de causas de forza maior debidamente xustificadas. Os vehículos-tenda deberán cumprir os seguintes requisitos: 1.—En todo caso deberán contar con furgón separado fisicamente da cabina do condutor.2.—Vehículos destinados á venda de peixe fresco en mercados periódicos sexa ou de forma itinerante polo termo municipal, deberán contar coas seguintes especificacións técnicas: a) Vehículo isotermo homologado. b) Xelo cunha temperatura no centro das pezas entre 0 e 7 graos centígrados. c) Inclinación do chan para evacuación da auga de fusión. d) Superficies interiores lisas e unións redondeadas. e) Bidón auxiliar de auga potable en cantidade suficiente, toallas dun só uso e xabón líquido. f) Caldeiro para residuos ou bolsas de plástico.3.—Vehículos para a venda de peixe conxelado de forma en mercados periódicos ou de forma itinerante polo termo municipal: a) Vehículo frigorífico homologado. b) Temperatura dos produtos igual ou inferior a –18 graos centígrados. c) Rexistro gráfico de temperatura d) Superficies lisas e unións redondeadas. Poderán ser obxecto de venda os seguintes produtos: a) Alimentación: b) Téxtil, calzado e complementos: roupa, calzado, bixutería, complementos, téxtil fogar, marroquinería, pequena quincalla, mercería e similares. c) Típicos ou tradicionais: apeiros de labranza, artesanía e similares. d) De temporada: árbores froiteiras, plantas, flores, sementes e similares. e) Varios: bricolaxe, xoguetes, droguería e perfumería, libros, música e similares.24.1.—Poderá autorizarse a venda ambulante en festas populares.24.2.—A solicitude, conforme co disposto no artigo 12, presentarase cunha antelación mínima de quince días ao exercicio da actividade.25.1.—O alcalde ou concelleiro delegado poderán acordar, logo dos informes e autorizacións que procedan, o establecemento de mercados ocasionais determinando, como mínimo: a) O lugar e data no que se celebrará e a tipoloxía de venda ambulante admitida, tendo en conta as características e necesidades e, especialmente, os indicadores seguintes: 25.2.—O réxime de concesión da autorización será o establecido para os mercados periódicos organizados, sen prexuízo das especialidades que poidan establecerse.26.1.—Poderá autorizarse a venda ambulante realizada mediante a ocupación da vía pública con postos desmontables de carácter illado, xa sexa de maneira ocasional ou habitual.26.2.—A solicitude presentarase conforme co disposto no artigo 12 e cunha antelación mínima de quince ao exercicio da actividade. No caso de precisar autorización previa do titular da vía non poderá iniciarse a actividade sen dispor da mesma.26.3.—Queda prohibida a venda ambulante de calquera mercadoría na vía pública sen posto 27.1.—Poderá autorizarse a venda ambulante mediante camións ou vehículos tenda.27.2.—A solicitude presentarase conforme co disposto no artigo 12 e cunha antelación mínima de quince días ao exercicio da actividade.27.3.—A autorización determinará o ámbito xeográfico ou perímetro do termo municipal no que se exercerá este tipo de venda, tendo en conta a densidade de tráfico e circulación, o acceso a locais comerciais ou industriais, aos seus escaparates e exposicións, o acceso a edificios de uso público e o interese para as persoas consumidoras.28.1.—Poderá autorizarse a venda ambulante a pé, utilizando carriños ou outras instalacións de carácter itinerante.28.2.—A solicitude presentarase conforme co disposto no artigo 12 e cunha antelación mínima de quince días ao exercicio da actividade.28.3.—A autorización determinará o ámbito xeográfico ou perímetro do termo municipal no que se exercerá este tipo de venda, tendo en conta a densidade de tráfico e circulación, o acceso a locais comerciais ou industriais, aos seus escaparates e exposicións, o acceso a edificios de uso público e o interese para as persoas consumidoras.29.1.—O Concello de Vilaboa exercerá, a través da Policía Local e outros medios adecuados, as funcións de inspección e sanción respecto de toda a venda ambulante que se leve a cabo no seu termo municipal, sen prexuízo das competencias atribuídas a outras administracións.29.2.—A estes efectos, o concello poderá comprobar e inspeccionar, en todo momento, os feitos, actividades, transmisións e demais circunstancias da autorización concedida ou declaración responsable formulada, notificando, no seu caso, aos órganos autonómicos competentes os feitos de que teñan coñecemento no exercicio das súas funcións que poidan constituír infracción á lexislación de defensa da competencia.29.3.—Poderán, así mesmo, inspeccionarse os produtos, actividades e instalacións, así como solicitar dos seus titulares canta información resulte necesaria en relación con eles.29.4.—En especial, vixiarase que os lugares de venda se atopen en condicións de limpeza e salubridade, poñendo especial atención nos produtos perecedoiros e de alimentación. A infracción das obrigas e demais normas de obrigado cumprimento establecidas nesta ordenanza serán obxecto dun procedemento sancionador establecido normativa en materia de procedemento administrativo. Corresponde ao Concello de Vilaboa a vixilancia e garantía do cumprimento polos titulares das autorizacións, do que dispón esta ordenanza e demais normativa de aplicación, especialmente en canto ás esixencias e condicións hixiénico-sanitarias.31.1. As infraccións e correspondentes sancións relatadas pola normativa referida na Lei 13/2010, do 17 de decembro, do comercio interior de Galicia e no Real Decreto Lexislativo 1/2007, de 16 de novembro, por el que se aproba el texto refundido da Lei xeral para a defensa dos consumidores e usuarios e outras leis complementarias que sexan de aplicación, tramitaranse e aplicaranse segundo os devanditos textos legais, así como nas normas que os desenvolven. Constitúen infraccións á presente ordenanza as seguintes condutas, que se clasificarán en leves, graves e moi graves. a) Incumprir os horarios de montaxe e desmontaxe. b) Non exhibir a autorización ou declaración responsable. c) A simple inobservancia de calquera precepto desta ordenanza que non teña repercusións económicas nin prexuízo para as persoas consumidoras. d) En xeral, incumprir as obrigas establecidas nesta norma e na Lei 13/2010, que non sexan obxecto de sanción específica. a) A reincidencia na comisión de infraccións leves. b) A venda de produtos distintos dos autorizados na licenza. c) O exercicio da actividade por persoa diferente da autorizada. d) A falta de ornato ou limpeza das instalacións. e) Non deixar limpo e recollido o lugar onde estivo instalado e non deposita o lixo nos contedores instalados para o efecto. f) Aumentar a superficie do posto con máis metros dos autorizados, así como a instalación de postos en lugar distinto do autorizado. g) A desobediencia das ordes e indicacións dadas pola autoridade competente. h) Non posuír a documentación acreditativa da procedencia da mercadoría. i) Non cumprir as normas de seguridade das instalacións e dos seus elementos. j) Estacionar os vehículos non autorizados dentro do recinto da feira, fóra das horas de montaxe e desmontaxe dos postos. k) No caso dos mercados periódicos organizados, ausentarse do posto por un período de catro días consecutivos ou sete non consecutivos ao longo do ano, agás causa debidamente xustificada. l) Practicar a venda fóra dos perímetros e/ou dos lugares autorizados ou con transgresión dos días e dos horarios establecidos. m) Practicar a venda calquera persoa non autorizada ou comerciantes que incumpran os requisitos establecidos na Lei 13/2010, nos regulamentos ou nas ordenanzas reguladoras. n) Practicar a venda en lugares que non reúnan as condicións establecidas na Lei 13/2010, nos regulamentos ou nas ordenanzas reguladoras. o) Negarse ou resistirse a subministrar datos ou a facilitar a información requirida polas autoridades ou o seu funcionariado e axentes da Administración comercial no exercicio das súas funcións de comprobación e mais a subministración de información inexacta ou incompleta. p) Incumprir as disposicións administrativas relativas á prohibición de comercializar ou distribuír determinados produtos. q) Esixir prezos superiores a aqueles que fosen obxecto de fixación administrativa. r) Cursar información errónea ou claramente insuficiente cando esta se solicitase de conformidade coa normativa aplicable e teña carácter esencial, se xeren graves danos ou exista intencionalidade a) A reincidencia na comisión de infraccións graves. b) A instalación dos postos sen autorización ou declaración responsable c) O exercicio da venda ambulante sen autorización ou declaración responsable. d) Non estar dado de alta no censo do imposto de actividades económicas ou non estar ao día no pagamento das obrigas tributarias respecto da actividade que se exerza. e) Non estar dado de alta no réxime correspondente da Seguridade Social. f) Non estar en posesión dalgún dos documentos relacionados na declaración responsable. g) A venda de produtos non autorizados. h) A perturbación relevante da convivencia, que afecte de maneira grave, inmediata e directa á tranquilidade ou ao exercicio de dereitos lexítimos doutras persoas, ao normal desenvolvemento de actividades de toda clase e á salubridade ou ornato públicos, sempre que se trate de condutas non subsumibles nos tipos previstos na Lei Orgánica de Protección da Seguridade Cidadá. i) O impedimento do uso dun servizo público por outra ou outras persoas con dereito á súa utilización. j) O impedimento ou a grave e relevante obstrución ao normal funcionamento das actividades realizadas. k) Os actos de deterioro grave e relevante de equipamentos, infraestruturas, instalacións ou elementos dun servizo público. l) O impedimento do uso dun espazo público por outra ou outras persoas con dereito á súa utilización. m) Os actos de deterioro grave e relevante de espazos públicos ou de calquera das súas instalacións e elementos, sexan mobles o inmobles, non derivados de alteracións da seguridade cidadá. Entenderase por reincidencia a comisión, no período dun ano, de máis dunha infracción da mesma natureza, cando así fose declarado por resolución firme. Malia o anterior, para cualificar unha infracción como moi grave só se atenderá á reincidencia en infraccións graves, e a reincidencia en infraccións leves só determinará que unha infracción deste tipo sexa cualificada como grave cando se incorrese en máis de dúas infraccións de carácter leve, cando así fose declarado por resolución firme As sancións que se aplicarán, pola comisión das condutas constitutivas de infracción da presente ordenanza, serán as tipificadas nos artigos 109 e seguintes da Lei 13/2010, de 17 de decembro, do comercio interior de Galicia, tendo a seguinte contía: 33.1.—Nos termos da Lei 4/2015, do 30 de marzo, de Protección da Seguridade Cidadá e no seu caso, da Lei 14/1986, do 25 de abril, Xeral da Sanidade, os axentes da autoridade intervirán os instrumentos utilizados para a comisión da infracción, así como os cartos, os froitos ou os produtos directamente obtidos, que se manterán nos depósitos establecidos o efecto ou baixo custodia das Forzas e Corpos de Seguridade mentres se tramita o procedemento sancionador ou ata que, no seu caso, se resolva a devolución ou se decrete o comiso.33.2.—Como sanción accesoria a unha infracción leve poderá acordarse a suspensión temporal por un período máximo de dous meses e para as infraccións graves e moi graves poderá acordarse a suspensión da autorización por un período máximo de 6 meses ou a revogación da mesma así como a posibilidade de comisar a mercadoría nos casos de venda de produtos non autorizados e nos casos legalmente establecidos. A imposición da revogación da autorización levará consigo a imposibilidade de volver a obtela durante un período máximo de tres anos. Para a gradación da sanción a aplicar teranse en conta as seguintes circunstancias: 1.—A reiteración de infraccións ou reincidencia.2.—A existencia de intencionalidade do infractor.3.—A transcendencia social dos feitos.4.—A gravidade e natureza dos danos ocasionados.5.—A intensidade da perturbación ocasionada na tranquilidade ou no pacífico exercicio dos dereitos de outras persoas ou actividades.6.—A intensidade da perturbación causada á salubridade ou ornato públicos.7.—A intensidade da perturbación ocasionada no uso dun servizo ou dun espazo público por parte das persoas con dereito a utilizalos.8.—A intensidade da perturbación ocasionada no normal funcionamento dun servizo público.9.—A intensidade dos danos ocasionados aos equipamentos, infraestruturas, instalacións ou elementos dun servizo ou dun espazo público.35.1.—As infraccións previstas nesta ordenanza prescribirán: 35.2.—O prazo de prescrición comezará a contarse dende que a falta se comete e, unha vez iniciado o expediente, quedará paralizado o prazo de prescrición. A celebración de feiras mercado de ámbito territorial de influencia exclusivamente local comunicarase previamente ao concello en cuxo termo municipal pretenda realizarse. Os concellos haberán de trasladar as comunicacións recibidas á consellería competente en materia de comercio para a súa incorporación ao Rexistro Oficial de Actividades Feirais de Galicia.37.1.—Para os efectos sinalados no artigo anterior, a persoa organizadora presentará a comunicación cunha antelación mínima de dous meses á data en que pretenda realizar a actividade.37.2.—A comunicación da celebración de feiras actualizarase, no seu caso, con periodicidade anual.37.3.—Calquera modificación nas condicións reflectidas na comunicación haberá de ser notificada á consellería competente en materia de comercio. As persoas organizadoras da actividade feiral farán constar na comunicación previa os datos da súa identificación e os seguintes: a) A denominación, ámbito territorial, duración, data e lugar de celebración. b) Os produtos a que se dirixe e a previsión de participantes. c) As características do espazo físico en que vai desenvolverse a actividade, así como os servizos de que dispón. d) A realización ou non de venda directa. e) Cumprir coas disposicións aplicables do artigo 12 da presente ordenanza. f) Plano de situación dos postos coa súa identificación ( nome e apelidos/razón social e enderezo) e numeración. g) Plan de emerxencia anual coas características do espazo físico en que vai desenvolverse a actividade e os servizos de que se dispón. h) Autorización do propietario do terreo, no seu caso. i) Documento acreditativo do pago anual da taxa de actividades feirais do Concello de Vilaboa. k) Aquelas circunstancias que, no seu caso, determínense regulamentariamente. Son obrigacións da persoa organizadora da actividade feiral: a) Presentar a comunicación previa nos termos previstos na presente lei e normas que a desenvolvan. b) Cumprir coas disposicións aplicables desta ordenanza no relativo a venda ambulante. c) Prestar a garantía que, no seu caso, estableza a administración. d) Celebrar a actividade feiral de conformidade coas condicións reflectidas na comunicación previa e o preceptuado na presente lei e disposicións que a desenvolvan. e) Responsabilizarse do cumprimento das prescricións establecidas na presente lei e disposicións que a desenvolvan e, en xeral, da normativa vixente, así como da seguridade das persoas, produtos, instalacións industriais e medio ambiente. f) Prestar a colaboración que lle sexa requirida pola consellería competente en materia de comercio ou polos concellos no ámbito das súas respectivas competencias, ao obxecto de garantir o cumprimento da presente lei e disposicións que a desenvolvan, así como das condicións establecidas na comunicación efectuada. As infraccións e os órganos competentes para impoñer as sanción están recollidos na Lei 1/1996, de 5 de marzo, da regulación das actividades feirais de Galicia. Os órganos competentes para impoñer as sancións establecidas serán: a) A persoa titular do departamento territorial correspondente, para as derivadas de faltas leves. Cando a infracción afecte o ámbito territorial de máis dun departamento, será competente a persoa titular da dirección xeral competente en materia de comercio interior. b) A persoa titular da consellería competente en materia de comercio interior, para as derivadas de faltas graves. c) O Consello da Xunta, para as derivadas de faltas moi graves. Quedan excluídos do ámbito de aplicación desta ordenanza a regulación dos postos autorizados na vía pública de carácter fixo e estable nos que se desenvolvan actividades comerciais de xeito habitual e permanente en virtude dunha concesión administrativa, que se rexerán pola súa normativa propia. Pola presente ordenanza quedarán derogadas todas as demais ordenanzas ou regulamentos aprobados por este Concello para regular a venda ambulante ou en mercadillos. A presente ordenanza entrará en vigor unha vez publicado integramente o seu texto no Boletín Oficial da Provincia e transcorrido o prazo previsto no artigo 65.2 da Lei 7/1985, do 2 de abril, reguladora das bases de réxime local.” TERCEIRO. Publicar devandito Acordo definitivo co texto íntegro da Ordenanza municipal reguladora da venda ambulante e actividades feirais no Concello de Vilaboa, no Boletín Oficial da Provincia e taboleiro de anuncios do Concello, entrando en vigor segundo o previsto no artigo 70.2 da Lei 7/1985, de 2 de abril, Reguladora das Bases do Réxime Local. CUARTO. Facultar ao Sr. Alcalde-Presidente, para subscribir e asinar toda clase de documentos e en xeral para todo o relacionado con este asunto. (asinado electronicamente na marxe)